**Raamlepingu Ravimiameti Kliendiportaali arendus- ja hooldustööd nr 3-9/3855-1 muutmine**

**Tervise ja Heaolu Infosüsteemide Keskus** (edaspidi nimetatud ka ***tellija***), registrikood 70009700, aadress Pärnu mnt 132, Tallinn, keda esindab põhimääruse alusel direktor Margus Arm ja

**Novater Solutions OÜ**, (edaspidi ***täitja***), registrikood 14422696, aadress Tartu mnt 7-7, 10145 Tallinn, keda esindab juhatuse liige Mikk Rauert

edaspidi koos või eraldi nimetatud ka pool või pooled, on kokku leppinud 17.01.2024 sõlmitud raamlepingu nr 3-9/3855-1muutmises riigihangete seaduse § 123 lg 1 p 2 ja raamlepingu p 4.2 alusel:

1. RHS § 123 lg 1 p 2 kohaselt on lepingu muutmine ilma uut riigihanget korraldamata lubatav, kui muudatuse väärtusest sõltumata ei muudeta hankelepingu üldist olemust ja muudatuse ulatus, sisu ja kohaldamistingimused, näiteks hinna läbivaatamise kohta, olid riigihanke alusdokumentides selgelt, täpselt ja ühemõtteliselt ette nähtud. Praegusel juhul olid raamlepingus selgelt ja ühemõtteliselt ette nähtud töötunni hinna muutmise alused ning sisu järgmiselt.
2. Vastavalt raamlepingu punktile 4.2 indekseeritakse pakkumuse koosseisus esitatud ühe töötunni maksumust igal kalendriaastal veebruarikuu 1. kuupäeva seisuga järgneva 12 kuu jooksul tehtud tellimustele ja sõlmitud hankelepingutele. Indekseerimise aluseks on indekseerimise hetkele eelneva täispika kalendriaasta tarbijahinnaindeks, mille võrra ühe töötunni maksumus tõuseb või langeb.
3. Statistikaameti poolt avaldatud eelmise täispika kalendriaasta tarbijahinnaindeks on 3,5%.[[1]](#footnote-1)
4. Eeltoodu alusel muudetakse RHS § 123 lg 1 p 2 ja raamlepingu regulatsiooniga kooskõlas alates 01.02.2025 raamlepingu punkti 4.2 ning sõnastatakse see järgmiselt:

 **„Raamlepingu kehtivuse ajal on ühe töötunni maksimaalne hind käibemaksuta vastavalt pakkumusele ja indekseerimisele 35,19 (kolmkümmend viis koma üheksateist) eurot. Täitjal ei ole lubatud nimetatud hinda tõsta.“**

Tellija Täitja

(allkirjastatud digitaalselt) (allkirjastatud digitaalselt)

1. Allikas: <https://stat.ee/et/avasta-statistikat/valdkonnad/rahandus/hinnad/tarbijahinnaindeks> (14.01.2025). [↑](#footnote-ref-1)